L'exposició 'Entre Líneas', d'Estefanía Serrano, arriba a la Casa Municipal de Cultura
03 d’octubre 2023

![](/media/pg3co3ir/image004-c.jpg?width=850&height=566.6666666666666)

Demà, dimecres 4 d'octubre, a les 19 hores s'inaugurarà l'exposició _Entre líneas_, d'Estefanía Serrano, que es podrà visitar fins al 27 d'octubre a la Casa Municipal de Cultura (carrer Progrés, 9) de dilluns a divendres de 10 a 13 hores i de 16 a 21 hores. Esta exposició està organitzada pel departament de Cultura dins de la programació de tardor.

«**Tinc moltíssim interés i recomane l'exposició _Entre líneas_ d'****Estefanía Serrano perquè segur que ens sorprendrà pel seu estil completament diferent del que hem tingut exposat fins ara**», ha manifestat la regidora de Cultura, Ana María Quesada.

Estefanía Serrano, nascuda a Altura en 1999, és una jove artista plàstica i visual graduada en Belles Arts per la Universitat Politècnica de València. A través de la pintura Estefanía planteja diferents punts de vista sobre la geometria i el color dins del pla artístic contemporani.

L'artista ha exposat en Feria MARTE, Galería Cuatro, El Corte Inglés Valencia, i Facultat de Belles Arts UPV, entre d’altres, i ha rebut reconeixements como en el Certamen Nacional Jóvenes Artistas Galería Cuatro (2021), el Premio Arte Joven Ciudad de Segorbe (2022), el III Premio Arte Emergente Interactivo InfinityArt - El Corte Inglés (2023), el Premio Fundación Victoria Cano y Alejandro Agustín (2023) i el Premio Artista Joven Manolo Valdés Comunidad Valenciana (2023).

_Entre líneas_ és una exposició que se submergix en l'essència de l'abstracció geomètrica, on trossos de paper es convertixen en ferramentes per a explorar les possibilitats del llenguatge de la forma i els plans.

En esta exposició es diferencien dos sèries que s'unixen per mitjà de la relació amb l'espai en blanc. Este projecte té una base en corrents com el Suprematisme i el Constructivisme abraçant l'abstracció geomètrica pura, així com la cerca d'eixe llenguatge visual propi que deixa el Neoplasticisme i la Bauhaus.  
Cadascuna d'estes obres és un recordatori que la bellesa pot trobar-se en la precisió de les formes i en l'harmonia de la composició, expliquen des del departament de Cultura.

*   [](http://www.facebook.com/sharer.php?u=https://aytosagunto.es/va/actualitat/l-exposicio-entre-lineas-d-estefania-serrano-arriba-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/l-exposicio-entre-lineas-d-estefania-serrano-arriba-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-exposicio-entre-lineas-d-estefania-serrano-arriba-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/l-exposicio-entre-lineas-d-estefania-serrano-arriba-a-la-casa-municipal-de-cultura/)